स्पेक्ट्रम के लाल सिरे के पास अदृश्य अवरक्त किरणों की खोज के बाद जोहान विलहेल्म रित्तर स्पेक्ट्रम के दूसरे सिरे के आगे भी अदृश्य विकिरणों की उपस्थिति की संभावना देख रहे थे। लेकिन सफलता नहीं मिल पा रही थी। ऐसे में उनका ध्यान रसायन के क्षेत्र में हो रहे उस अनुसंधान पर गया जिसमें प्रकाश की उपस्थिति में चांदी के कुछ लवण लाल प्रकाश की अपेक्षा बैंगनी-प्रकाश से अधिक प्रभावित होते हैं। इस जानकारी के बाद रित्तर ने प्रयोग करना आरंभ किये तथा बैंगनी प्रकाश से परे अदृश्य स्पेक्ट्रल क्षेत्र में उपस्थित पराबैंगनी विकिरणों की खोज की।